  Майя Бывальцева У Удмуртиын коронавирусэн черлан кык выль учыръёсты шараязы. Со сярысь 9-тӥ оштолэзе элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. 77 аресъем кышномурт – Ямало-Ненец автоном округысь лыктэм муртэн кусыпез вал, озьы ик 57 аресъем кышномурт, со Великобританиысь вуэм ӵыжы-выжыезлэсь черлаз Александр Бречалов, Удмуртилэн тӧроезОлгом табере Удмуртиын 11 адямилэсь коронавирус инфекицез лабораториын пусйизы ни. Со пӧлысь куинез йӧназы ни, тямысэз эмъясько. Али асьмелэсь гинэ потэ, кызьы югдур азьланьтӥськоз. Астэ ачид нимаз висъяса дорын улон режим – черланэз алонын одӥгез тужгес пайдаё амал. Элькунлэсь улонзэ дугдытыны ми ум быгатӥське – элькунын улон-вылонэз радъясьёс ужаны ветлыны кулэ Александр Бречалов, Удмуртилэн тӧроезУлосвыл тӧро тодэ вайытӥз, 6-тӥ оштолэзьысен Удмуртиын ужаны быгатӥсь предприятиослэсь лыдзэс будэтӥзы, но соос азе ужан интыын кышкыттэмлыкъя куронъёсты одно быдэсъяны ужпум пуктӥзы. Жаляса верано, куд-огез ужсётӥсьёс сое санэ ӧз басьтэ, озьыен амалъёс кутэмын луозы Александр Бречалов, Удмуртилэн тӧроезТодэ вайытом, 31-тӥ южтолэзе Удмуртиын астэ ачид нимаз висъян режим кутӥзы. Тегъёс: Тазалык Ижкар Удмуртия коронавирус тазалыкезутён АлександрБречалов  